ตอนนี้ตรวจเจอก้อนเนื้อชนิดธรรมดาที่เต้านมด้านขวา ผ่าออกเดือนธคนี้ แต่เมื่อวานสังเกตที่เต้านมข้างเดียวกัน เจอตุ่มคล้ายสิว เม็ดเล็ก กดแล้วเจ็บ มีลักษณะสีขาวขุ่น หัวสีคล้ำนิดๆที่บริเวณลานนม จะใช่ฝีหรือเปล่าคะ ถ้าใช่ต้องไปหามั้ย ปล่อยให้หายได้เองหรือป่าว หรือต้องทานยาอะไรคะ รบกวนสอบถามหน่อยค่ะ
สวัสดีค่ะ ตุ่มคล้ายสิวที่บริเวณหน้าอกอาจมีสาเหตุมาจากรูขุมขนอักเสบหรือสิวอักเสบ ตุ่มจากผื่นแพ้สัมผัส ผื่นจากภูมิแพ้ ตุ่มจากการถูกแมลงกัด เป็นต้น จากลักษณะดังกล่าวมายังไม่เหมือนเป็นก้อนหรือการอักเสบภายในตัวเต้านมเอง แต่อย่างไรก็ตามหากมีประวัติการมีก้อนเนื้อในเต้านมมาก่อน ควรกลับไปพบแพทย์ที่ดูแลค่ะแนะนำไม่ไปแกะหรือเกาบริเวณที่เป็นตุ่มนะคะ ถ้าคันให้รับประทานยาแก้คัน ร่วมกับทายาฆ่าเชื้อเฉพาะที่ได้เพื่อลดโอกาสติดเชื้อ ส่วนใหญ่รูขุมขนอักเสบมักยุบไปได้เองค่ะ ถ้าอาการไม่ดีขึ้นหรือตุ่มเริ่มลุกลาม แนะนำไปพบแพทย์ที่รพ.เพื่อประเมินซ้ำอีกครั้งค่ะ